OpenLLM-France/wikimedia huggingface dataset:
# Mission to Moscow

Mission to Moscow (euskaraz Misioa Moskun) 1943ko Michael Curtiz hungariar-estatubatuar zinema zuzendariak zuzendutako gerra propaganda film bat da. Joseph E. Davies estatubatuar enbaxadoarearen Mission to Moscow liburuan oinarritua dago. Walter Huston, Ann Harding eta Oskar Homolka aktoreek antzeztu zuten.
Filma Bigarren Mundu Gerra bete-betean zela eta AEB eta Sobietar Batasuna nahi eta nahiezko aliatu interesatuak ziren garaian burutu zela oso nabarmengarria da, bertan Stalinismoari ematen zaion tratamendu oso onbera baita, adibidez Purga Handiaz ez da txintik ere aipatzen, Sobietar Batasuna eta Stalinismoaren Hollywoodeko propaganda izateraino adina, alegia, gerora mundu gerra amaitu eta Gerra Hotza hastean bi herrialdeak etsaitu zirenekoa baina oso bestelakoa. Ondorioz, Estatubatuen Aurkako Jardueren Barne Batzordearen zerrenda beltzean sartua izan zen, The North Star (Iparraldeko Izarra, 1943) eta Song of Russia (Errusiaren Abestia, 1944) filmeekin jazo zen bezala.
1944ko Zuzendaritza artistiko onenaren Oscar Sariaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Franklin D. Roosevelt, AEBtako presidenteak Joseph E. Davies (Walter Huston) enpresaburua Sobietar Batasunerako enbaxadore izendatu berri du, herrialde horrek eta komunistek jada hastear dagoen Bigarren Mundu Gerrara begira zein asmo dituzten jakitun jarri dadin. Enbaxadore berria Sobietar Batasunera iritsi eta mendebaldetar gutxik ezagutzen duten herrialdearekin ezusteko asko eramango ditu.

## Aktoreak

* Walter Huston: Joseph E. Davies
* Ann Harding: Marjorie Davies andrea
* Oskar Homolka: Maxim Litvinov, Kanpo Aferetarako sobietar ministroa
* George Tobias: Freddie
* Gene Lockhart: Viatxeslav Molotov, sobietar lehen ministroa
* Eleanor Parker: Emlen Davies
* Richard Travis: Paul
* Helmut Dantine: Lev Borisovitx Kamenev maiorra
* Victor Francen: Andrei Vyshinski, sobietar legegizona eta diplomatikoa
* Henry Daniell: Joachim von Ribbentrop, Kanpo Aferetarako alemaniar ministroa
* Barbara Everest: Litvinov andrea
* Dudley Field Malone: Winston Churchill, britainiar lehen ministroa
* Roman Bohnen: Krestinsky jauna
* Maria Palmer: Tanya Litvinov
* Moroni Olsen: Faymonville kolonela
* Maurice Schwartz: Botkin doktorea
* Ernst Hausman: Itsasontziko zaindaria
* Manart Kippen: Iosif Stalin, sobietar diktadorea

## Kanpo estekak

* Mission to Moscow filmaren iragarkia ikusgai. Youtube.com (Ingelesez)
* Mission to Moscow filmaren IMDBko fitxa irakurgai (Ingelesez)
* Datuak: Q894846
* Multimedia: Mission to Moscow / Q894846
# Missiriac

Missiriac (bretainieraz Megerieg) Bretainiako Morbihan departamenduko udalerri bat da.

## Kanpo estekak

* Datuak: Q70974
* Multimedia: Missiriac / Q70974
# Mission udalerria, LaSalle konderria (Illinois)

Mission udalerria Ameriketako Estatu Batuetako Illinois estatuko udalerri bat da, LaSalle konderrian. Azken zentsuaren arabera 4.019 biztanle zituen, 32.06 milia karratu (83.0 km$^2$) eremuan.

## Ekonomia

2020ko zentsuaren arabera, Mission udalerrian 1102 etxebizitza zeuden. Per capita diru-sarrerak 20.656 estatubatuar dolar ziren.

## Kanpo estekak

* Datuak: Q1894556
# Mississippi

    Artikulu hau estatuari buruzkoa da; ibaia gaitzat duena beste hau da: «Mississippi (ibaia)»
Mississippi (ingelesez ˌmɪsɨˈsɪpi ahoskatua; ojibwerazko misi-ziibi, "ibai handi" hitzetik ekarria) Ameriketako Estatu Batuetako hegoaldean dagoen estatu bat da. Estatu Batuetako mendebaldean dago kokatua. Bere hiriburua Jackson da. Guztira 2,6 milioi biztanle ditu.
Izena Mississippi ibaitik hartzen du, mendebaldeko muga osatzen baitu.

## Historia

* 1886ko martxoaren 17an arraza beltzeko 20 pertsona erail zituzten Carrolltonen.

## Ekonomia

Mississippi estatuaren ekonomiaren alor garrantzizkoena nekazaritzak (kotoia, arroza, laboreak, ortuariak) eta abeltzaintzak (abelgorriak) osatzen dute. Industriak ez du munta handirik.

## Hiri nagusiak

Hona hemen estatuko hiri nagusiak 2010eko erroldaren arabera:
* Jackson (173,514)
* Gulfport (67,793)
* Hattiesburg (51,993)
* Southaven (48,982)
* Biloxi (44,054)
* Meridian (41,198)
* Tupelo (34,546)
* Greenville (34,400)
* Olive Branch (33,484)
* Horn Lake (26,066)
* Clinton (25,216)
* Pearl (25,092)
* Madison (24,149)
* Ridgeland (24,047)
* Starkville (23,888)
* Vicksburg (23,856)
* Columbus (23,604)
* Pascagoula (22,392)
* Brandon (21,705)
* Oxford (18,916)
* Gautier (18,572)
* Laurel (18,540)
* Clarksdale (17,962)
* Ocean Springs (17,442)
* Natchez (15,792)
* Greenwood (15,205)
* Long Beach (14,792)
* Corinth (14,573)
* Hernando (14,090)
* Moss Point (13,704)
* Canton (13,189)
* Grenada (13,092)
* McComb (12,790)
* Brookhaven (12,513)
* Cleveland (12,334)
* Byram (11,489)
* Yazoo City (11,403)
* West Point (11,307)
* Picayune (10,878)
* Indianola (10,683)
* Petal (10,454)

## Mississippitar ospetsuak

* William Faulkner (1897-1962), idazlea.
* Tennessee Williams (1911-1983), antzerkigilea.
* Muddy Waters (1913-1983), musikaria.
* B. B. King (1925-2015), musikaria.
* Bo Diddley (1928-2008), musikaria.
* Elvis Presley (1935-1977), abeslaria.
* Morgan Freeman (1937-), aktorea.
* Oprah Winfrey (1954-), telebista aurkezlea.
* John Grisham (1955-), idazlea.
* Britney Spears (1981-), abeslaria.

## Erreferentziak

* ↑ Lur entziklopedietatik hartua.
* ↑ Ameriketako Estatu Batuetako Zentsu Bulegoa. 2010eko errolda. .

## Kanpo estekak

* (Ingelesez) Mississippiko estatuaren webgune ofiziala
* Datuak: Q1494
* Multimedia: Mississippi (state) / Q1494
# Mississippi Goddam

Mississippi Goddam Nina Simone estatubatuar abeslari eta pianistak sortutako abestia da. Bere esanetan, afro-amerikarren eskubide zibilen aldeko ereserki bat da. Nina Simone in Concert diskan argitaratu zen, 1964an. Albuma Carnegie Hallen urte berean emandako hiru kontzertutako grabazioan oinarrituta dago. Albuma Philis Records argitaletxe herbehereetarrak sortu zuen, eta Nina Simoneren abesti politikoetarako bidearen erakusgarri da. Abestiak Medgar Eversen hilketari egiten dio erreferentzia, Mississippin eta 16. kaleko Eliza Baptistaren aurkako atentatuari Birmingham (Alabama)n.
Simonek Mississippi Goddam ordu batean baino gutxiagoan konposatu zuen. Four Women eta To Be Young, Gifted and Black abestiekin batera bere protesta-abesti famatuen artean dago. 2019an "Mississippi Goddam" abestia Kongresuaren Liburutegiak babeserako aukeratu zuen bere balio kultural, historiko edo estetikoan oinarrituta.

## Erreferentziak

* ↑ Feldstein, Ruth. (2005-03-01). «"I Don't Trust You Anymore": Nina Simone, Culture, and Black Activism in the 1960s» Journal of American History 91 (4): 1349. doi:10.2307/3660176. ISSN 0021-8723. (Noiz kontsultatua: 2020-05-29).
* ↑ (Ingelesez) Tillet, Salamishah. (2015-06-19). «Nina Simone’s Time Is Now, Again» The New York Times ISSN 0362-4331. (Noiz kontsultatua: 2020-05-29).
* ↑ (Ingelesez) M, Travis; M, rews closeTravis; music, rewsPop culture reporter covering; movies; TV; comedy; cultureEmailEmailBioBioFollowFollow, celebrity. «Jay-Z, a speech by Sen. Robert F. Kennedy and ‘Schoolhouse Rock!’ among recordings deemed classics by Library of Congress» Washington Post (Noiz kontsultatua: 2020-05-29).

## Kanpo estekak

* Datuak: Q6879153
# Mississippi Burning

Mississippi Burning 1988ko filma da, 1964an Misisipi estatuan eskubide zibilen aldeko hiru langileren benetako heriotzan oinarrituta. Filmak heriotza horiek ikertzen duten FBIko bi agenteren istorioa (Gene Hackman eta Willem Dafoe aktoreena) kontatzen du.
Argazkilaritza onenaren Oscar saria irabazi zuen, eta Gizonezko aktore onenaren Oscar Saria (Hackmanentzat), Emakumezko bigarren aktorearen (Frances McDormandentzat), Zuzendari onenaren (Alan Parkerrentzat), Film onenaren, Muntaketa onenaren eta Soinu onenaren kategorietan izendapenak jaso zituen.
Batek baino gehiagok, Howard Zinn historialari ezkertiarrak barne, kritikatu dute filma, historiaren fikzionalizazioarengatik. FBIko agenteak heroi gisa aurkezten dituzten filmean, eta, herrira ehundaka agertu zirela erakusten da, errealitatean eskubide zibilen aldeko langileak gogo gabe babestu zituztenean. Benetako hiltzaileen izenak ez dira agertzen, ezta biktimenak ere; filmean "mutilak" (the boys) bezala baino ez zaie aipatzen. Gainera, beltzen paperak ez du inolako garrantzirik, heroi zurien babesa behar baitute bidegabekeriaren aurkako borrokan. Filmean, garai horretako afroamerikarren kemena erakusten duen pertsonaia nabarmenik ez dago.

## Kanpo estekak

* Datuak: Q918367
# Mirek Topolánek

Mirek Topolánek (Vsetín, 1956ko maiatzaren 15a) txekiar politikari eta negozio-gizona da. Txekiako lehen ministroa izan zen 2006tik 2009ra.
Lizeo militar batean ikasi zuen eta gero ingeniaritza mekanikoa Brnon. 1989an Foro Zibikoko kide gisa sartu zen politikan. Senataria izan zen 1996tik 2004ra, eta diputatua 2006tik 2009ra.
2006an lehen ministro hautatu zuten. Zentro-eskuineko koalizio-gobernua zuzendu zuen, eta Europar Batasuneko presidente izan zen 2009an. Lehen ministro karguan ordezkatu zuen 2009ko maiatzean, Legebiltzarrean konfiantza-mozio bat galdu ondoren. 2018an seigarren geratu zen Txekiako presidentetzarako hauteskundeetan. Ondoren, negozioei eskainita, industria elektrikoan kanpaina egin zuen, erregai fosilen alde.
* Datuak: Q155880
* Multimedia: Mirek Topolánek / Q155880
# Mireille Best

Mireille Best (Le Havre, 1943ko ekainaren 4a - Roquebrune-sur-Argens, 2005eko urtarrilaren 16a) frantziar ipuingile eta eleberrigilea izan zen, eta bere lana gai lesbikoek markatu zuten.

## Bizitza

Langile-familia batean jaio zen, eta 15 urte zituela bere bikotekidea ezagutu zuen. Osasun ahula zuenez, ezin izan zuen ohiko ikasketarik egin. Lantegi batean egiten zuen lan, eta gero funtzionario gisa; horri esker eta osasun arrazoiak tarteko, Fréjusera lekualdatzea lortu zuen.
1980an, Gallimard argitaletxean, Les Mots du hasard bere ibilbide literarioaren hasiera markatu zuen ipuin-bilduma bat argitaratzea lortu zuen.
1994an, telefilm baten elkarrizketak sinatu zituen: La Fille du roi, Philippe Triboit-ek zuzendua, Le Méchant Petit Jeune Homme bildumatik ateratako Des fenêtres pour les oiseaux ipuinaren egokitzapena.

## Estiloa eta gaiak

Bere idazkerak puntuazioaren erabilera berezia du: puntu eta komarik ez da bere liburuetan. Gainera, puntuak eta komak hor daude edo ez daude moteltze bat markatzeko edo, aitzitik, testuaren erritmoa azkartzeko, eta horrek arnasa poetiko pertsonala ematen die bere lanei. Gainera, bere pertsonaiek modu naturalean bizi dute lesbianismoa.

## Itzulitako testuak

Bere liburuak alemanierara (Camille im Oktober; Es gibt keine Menschen im Paradies; Am Tag als der Schnee kam), nederlanderara (Zomaar wat woorden; Camille; De voobijgangster) eta ingelesera (Stephanie's Book ipuina) itzuli izan dituzte.

## Lanak
### Eleberriak

* Hymne aux Murènes, Paris, Gallimard, 1986 ISBN 2070705498
* Camille en octobre, Paris, Gallimard, 1988 ISBN 2070712451
* Il n’y a pas d’hommes au paradis, Paris, Gallimard, 1995 ISBN 2070741052

### Ipuin-bildumak

* Les Mots de hasard, Paris, Gallimard, 1980 ISBN 2070220613
* Le Méchant Petit Jeune Homme, Paris, Gallimard, 1983 ISBN 2070246396
* Une extrême attention, Paris, Gallimard, 1985 ISBN 2070702820
* Orphéa trois, Paris, Gallimard, 1991 ISBN 2070721566

### Gidoia

* 1994: La Fille du roi, Philippe Triboit-ek zuzendutako film frantziarra, Annie Cordyrekin

## Azterlanak

* Lucille Cairns, “Lesbianism in contemporary French realist fiction: three case-studies (Mireille Best, Jocelyne François, Hélène de Monferrand)”, French Studies Conference, Edinburgh, 1999ko martxoa.
* Stephanie Schechner, “Mireille Best: The Quest for a French Lesbian Literary Identity”, Mid-Atlantic Women's Studies Association Annual Conference, Filadelfia, 2003ko otsaila.
* Janine Ricouart, “Mireille Best”, Women in French, 2003.

## Erreferentziak

* ↑ Biographie
* ↑ Mireille Best - Livres, citations, photos et vidéos - Babelio.com. ..

## Kanpo estekak

* Texte autobiographique sur le site de Bagdam Espace lesbien
* Réponse de l'auteur à une lycéenne
* Présentation de Hymne aux murènes
* Présentation du Méchant Petit Jeune Homme
* Datuak: Q3315955
# Mniszków udalerria

Mniszków Poloniako Lodzeko voivoderriko landa-udalerri bat da, Łódź Ekialdea barrutian kokatuta. 124,16 km²ko azalera du eta 2017ko datuen arabera 4730 biztanle zituen.

## Kanpo estekak

* Udalaren webgunea
* Datuak: Q2460467
* Multimedia: Gmina Mniszków / Q2460467
ieaLodzeko voivoderriko udalerriak :
# Metamesia

Metamesia Tortricidae familiako tximeleta genero bat da. Bere espezie tipoa Metamesia nolens da.

## Espezieak

| Espeziea | Egoera |
| Metamesia ametria | daturik gabe |
| Metamesia catadryas | daturik gabe |
| Metamesia designata | daturik gabe |
| Metamesia dilucida | daturik gabe |
| Metamesia elegans | daturik gabe |
| Metamesia endopyrrha | daturik gabe |
| Metamesia episema | daturik gabe |
| Metamesia flava | daturik gabe |
| Metamesia incepta | daturik gabe |
| Metamesia intensa | daturik gabe |
| Metamesia leptodelta | daturik gabe |
| Metamesia leucomitra | daturik gabe |
| Metamesia leucophyes | daturik gabe |
| Metamesia metacroca | daturik gabe |
| Metamesia nolens | daturik gabe |
| Metamesia octogona | daturik gabe |
| Metamesia peracuta | daturik gabe |
| Metamesia phanerops | daturik gabe |
| Metamesia physetopa | daturik gabe |
| Metamesia ptychophora | daturik gabe |
| Metamesia ptychopora | daturik gabe |
| Metamesia retrocitra | daturik gabe |
| Metamesia synclysa | daturik gabe |

## Kanpo estekak

* Datuak: Q6822986
* Espezieak: Metamesia
# Metamizol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Metamizola edo diperona konposatu organikoa da, C$_{13}$H$_{17}$N$_3$O$_4$S formula duena pirazolonen familiakoa. Botika gisa baliatzen da mina, sukarra eta espasmoak tratatzeko. Ahoz edo injektatuz hartzen da.
Espainian eta Fantzian Nolotil markarekin saltzen da besteak beste.

## Erabilera eta estatusa

1922an lehen aldiz botika gisa usatzen hasi zen metamizola eta hainbat hamarkadetan erabilerak ez zuen mugarik izan estatu askotan. Botikak eragindako agranulozitosi eta anemia displastikozko kasuak agertzen hasi zirenean, nahiz eta oso bakanak ziren, errezeta ezinbesteko bihurtu zen estatu gehienetan.
2024ean Sendagaien Europako Agentziak metamizolaren estatusa berrikusteko azterketa abiatu du botikaren albo kalteen neurria ebaluatzeko, Europar Batasunaren 19 estatutan erabiltzen baita

## Erreferentziak

* ↑ (Ingelesez) PubChem. «Metamizole» pubchem.ncbi.nlm.nih.gov (Noiz kontsultatua: 2024-06-19).
* ↑ (Gaztelaniaz) Mendoza, Sofía Pérez. (2024-06-14). «La Agencia Europea del Medicamento inicia una evaluación sobre la seguridad del Nolotil» ElDiario.es (Noiz kontsultatua: 2024-06-19).

## Kanpo estekak

* Datuak: Q422761
* Multimedia: Metamizole / Q422761
# Metamora (Indiana)

Metamora Ameriketako Estatu Batuetako erroldak esleitutako leku bat da. Franklin konderrian dago, Indiana estatuan. 207 biztanle ditu, 0,869724 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q5662337
* Multimedia: Metamora, Indiana / Q5662337
# Metaltasun

Metaltasuna, elektronegatibitate ere deitua, astrofisikako kontzeptu bat da, izarrek barnean duten elementu metalikoen ugaritasuna adierazten duena. Astrofisikan elementu metalikoa helioa baino astunagoa den edozein elementu da, nahiz eta taula periodikoan elementu metaliko gisa agertu ez. Adibidez, karbono, oxigeno eta nitrogeno asko duten izarrak "metaltasun handikoak" direla esaten da, hiru elementu horiek taula periodikoan ez-metalak izan arren.
Espektroskopia erabiliz erraz neur daiteke izarretako elementu metalikoen ugaritasuna (ohiko zentzuan). Izarretako elementu metalikoen ugaritasuna beste elementu ez-metaliko arinago batzuen ugaritasunari lotuta dagoenez, hedaduraz, azken horiei ere "metal" esaten zaie.
Helioa baino elementu astunagoen proportzioa denborarekin handituz doanez, izar baten metaltasunak izarraren adinari buruzko informazioa ematen digu, eta bere galaxiaren barruan zein lekutan dagoen ere bai. Esne Bidearen kasuan, metaltasuna jaitsiz doa galaxiaren erdialdetik aldendu ahala.

## Kanpo estekak

* Datuak: Q217030
# Metamora (Illinois)

Metamora Illinoiseko herri bat da. Woodford konderrian kokatua dago. 2010ean 3.636 biztanle zituen, 5,70 kilometro koadrotan banatuta.

## Ikus, gainera

* Woodford konderria

## Kanpo estekak

* Datuak: Q1425659
* Multimedia: Metamora, Illinois / Q1425659
# Metameria

Metameria edo metamerismoa animalia batzuen gorputz-antolaketa mota da, simetrikoa den eta egitura bertsuko segmentuz osatua duen gorputzaren izaera.
Artropodoek, anelidoek eta ornodunek dute antolaketa hau.
Mesodermotik segmentuak edo metameroak sortzen dira, eta segmentu bakoitzean organo jakin batzuk agertzen dira: hezurdura, giharrak, nerbioak, odolaren zirkulazio-sistema, ugal- eta iraitz-aparatuak, etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12553837
# Mollina

Mollina Málagako udalerria da, Comarca de Antequera eskualdean dagoena.
2008ko urtarrilaren 1eko erroldaren arabera 4.963 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630374
* Multimedia: Mollina / Q1630374
# Molleville

Molleville (frantsesez eta ofizialki: Molleville) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 113 biztanle zituen.

## Demografia
### Biztanleria

2007an Molleville udalerrian erroldatutako biztanleak 86 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 33 familiaren etxebizitza nagusia ziren, 9 bigarren erresidentzia ziren eta 3 hutsik zeuden. 41 etxeak ziren eta 4 apartamentuak ziren. 33 etxebizitza nagusietatik 24 bere jabearen bizilekua ziren, 8 alokairuan okupaturik zeuden eta 1 doan lagata zegoen; 1ek bi gela zituen, 3 etxek hiru zituzten, 6 etxek lau zituzten eta 23 etxek bost zituzten. 23 etxek euren parking plaza propioa zuten azpian. 11 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Molleville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 4 | 50-54 | 0 |
| 8 | 45-49 | 4 |
| 0 | 40-44 | 0 |
| 0 | 35-39 | 8 |
| 8 | 30-34 | 4 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 4 | 10-14 | 4 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 59 ziren, horien artean 45 aktiboak ziren eta 14 inaktiboak ziren. 45 pertsona aktiboetatik 42 lanean zeuden (21 gizon eta 21 emakume) eta 3 langabezian zeuden (2 gizon eta 1 emakume). 14 pertsona inaktiboetatik 7 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2000. urtean Molleville udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q193173
* Multimedia: Molleville / Q193173
# Mollia

Mollia Italiako udalerri bat da. Vercelliko probintzian kokatuta dago, Piemonte eskualdean. 92 biztanle ditu, 13,92 kilometro koadroko azaleran banatuta.

## Mugakideak

Molliak honako udalerri hauekin egiten du muga:
Campertogno Alto Sermenza $^{(en)}$ Alagna Valsesia Boccioleto

## Kanpo estekak

* Datuak: Q25142
* Multimedia: Mollia (Italia) / Q25142
# Mollinedo

Mollinedo Villaverde Turtziozko auzoa da. Administratiboki Kantabrian dagoen arren, berez Bizkaiko barrendegia da, eta horregatik Euskal Herrikoa dela jo ohi da; zehazki, Bizkaiko Enkarterri eskualdekoa.

## Erreferentziak

* ↑ Euskaltzaindia: 145. araua: Bizkaiko herri izendegia.

## Kanpo estekak

* Datuak: Q6021050
# Mollinsburn

Mollinsburn, Eskoziako udalerri bat da, Iparraldeko Lanarkshire konderrian.

## Kanpo estekak

* Datuak: Q6896470
# Mollie O'Callaghan

Mollie O'Callaghan (Queensland (Australia), 2004ko apirilaren 2a) igeriketan aritzen den kirolari australiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), hiru domina eskuratu zituen: 4x100 m errelebo librean, urrezko domina eskuratu zuen Australiako taldeak 3.29,69 minutuko denborarekin, eta Munduko errekorra (ME)) ezarri, Kanadako taldea (zilarrezkoa, 3.32,78koarekin) eta AEBkoa gaindituz (brontzezkoa, 3.32,81ekoarekin). Hauek osatzen zuten Australiako taldea: Bronte Campbell, Meg Harris, Emma McKeon eta Cate Campbell-ek. Mollie O'Callaghan eta Madison Wilson ere taldeko partaide ziren, baina ez zuten finaleko lasterketan parte hartu. 4x200 m estilo librean, brontzezkoa eskuratu zuen Australiako taldeak 7.41,29ko denborarekin), Txinako taldearen (urrezkoa 7.40,33koarekin ME) eta AEBkoaren atzetik geratuz (zilarrezkoa 7.40,73koarekin). Taldea hauek osatzen zuten: Madison Wilson, Ariarne Titmus, Emma McKeon, Leah Neale, Tamsin Cook, Mollie O'Callaghan, Brianna Throssell eta Meg Harris-ek. 4x100 m lau-estiloko erreleboan, urrezkoa eskuratu, eta Olinpiar Jokoetako errekorra (OE) ezarri zuen Australiako taldeak 3.51,60 denborarekin, AEBko (zilarrezkoa, 3.51,73ko denboarekin) eta Kanadako taldeak gaindituz (brontzezkoa, 3:52.60koarekin). Hauek osatu zuten taldea: Kaylee McKeown, Chelsea Hodges, Emma McKeon, Cate Campbell, Emily Seebohm, Brianna Throssell eta Mollie O'Callaghan-ek.
2024ko Udako Olinpiar Jokoetan, Parisen, bost domina eskuratu zituen, hiru urrezko, zilarrezko bat eta brontzezko beste bat.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x100 m errelebo librea ME, emakumezkoa |
| 2020 | Tokio Japonia | 03 ! | 4x200 m errelebo librea, emakumezkoa |
| 2020 | Tokio Japonia | 01 ! | 4x100 m errelebo lau-estiloak OE, emakumezkoa |
| 2024 | Paris ( Frantzia) | 01 ! | 200 m librea |
| 2024 | Paris ( Frantzia) | 01 ! | 4x100 m librea |
| 2024 | Paris ( Frantzia) | 01 ! | 4x200 m librea |
| 2024 | Paris ( Frantzia) | 02 ! | 4x100 m medley |
| 2024 | Paris ( Frantzia) | 03 ! | 4x100 m medley mistoa |

## Erreferentziak

* ↑ «Mollie O'Callaghan» olympedia.org 2021-10-11n begiratua. (Ingelesez)
* ↑ «Mollie O'Callaghan» olympics.com 2021-10-11an begiratua. {{Es}
* ↑ Igeriketa, 4x100 m errelebo librea, emaitzak 2020 olympedia.org (Ingelesez)
* ↑ Igeriketa, 4x200 m errelebo librea, emaitzak 2020 olympedia.org (Ingelesez)
* ↑ Igeriketa, 4x100 m errelebo lau-estiloak, emaitzak 2020 olympedia.org (Ingelesez)

## Kanpo estekak

* Datuak: Q107634149
# Moneydie

Moneydie, Eskoziako etxalde eta parrokia txiki bat da, Perth eta Kinross eremu administratiboan.

## Kanpo estekak

* Datuak: Q6899320
# Moneymore

Moneymore (irlanderaz: Muine Mór) Ipar Irlandako udalerri bat da, Derry konderrian dagoena. 2001ko erroldaren arabera 1.369 biztanle zituen.

## Kanpo estekak

* Datuak: Q2288719
* Multimedia: Moneymore / Q2288719